Allus, d yiwet n tugna tamesɣanibt, d allal i d-yettaken acuddu, ccbaḥa d wassaɣ i uḍris aseklan. Deg-s tettuɣal-d yiwet n tayunt neɣ ugar n n wawalen,Yenna-d M. A. Salhi ɣef waya, allus: “d tuɣalin n yiwet n tayunt. Tezmer ad tili tayunt-agi d imesli, d awal, d taggayt n wawalen neɣ d azenziɣ (ama n n takatit, ama n unya ama n unamek). S wakka allus, yeεna akk iswiren n tesnilest1”. Ma d J. Garde Tamine d G. Moliné, nnan-d belli: “allus d yiwet n tugna i d-yettaken aglam iwatan i tmedyazt ; yettili-d wayagi s tuɣalin n yiwen wawal neɣtaggayt n wawalen2”.